





OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA J.U.ŠPORTSKI OBJEKTI DUBROVNIK ZA PERIOD 01.01 DO 30.06.2026



1. OBRAZLOŽENJE OPĆEG DIJELA IZVJEŠĆA O IZVRŠENJU FINANCIJSKOG  
    PLANA



Račun prihoda i rashoda

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 1.379.410,79 eura, te realizirani ukupni rashodi i izdaci u iznosu od 1.203.842,49 eura. 


1. Prihodi i primici

	Prihodi i primici Ustanove za 2026. godinu planirani su u  iznosu od 2.803.900 eura, a polugodišnje ostvarenje  iznosi 1.379.410,79 eura što je ostvarenje od  49 %, kako je prikazano u tablici 1. 

Tablica 1. Usporedba planiranih i ostvarenih prihoda i primitaka za 2026.godinu

	Prihodi/primici
	Planirani iznos za 2026.
	Ostvarenje u 2026. 
	% ostvarenja

	Prihodi poslovanja
	2.803.900
	1.379.410,79
	49

	Prihodi iz nadležnog proračuna za financiranje redovne djelatnosti
	2.633.900
	1.297.477,71
	49

	Prihodi od vlastite djelatnosti
	170.000,00
	81.933,08
	48




           U ovoj tablici nije naveden preneseni višak prihoda iz protekle godine u visini od 45.655,00 eura koji će se utrošiti u narednom periodu sukladno odluci o raspodjeli rezultata.

         Prihodi od vlastite djelatnosti (najam prostora,najam za rekreaciju,prihodi od parkinga i ostalo) su ostvareni u visini 48 % u odnosu na plan budući je u tijeku energetska obnova dvorane pa su smanjeni prihodi od zakupa. 

Prihodi od vlastite djelatnosti su smanjeni u odnosu na isto razdoblje prethodne godine iz već navedenog razloga.

         Prihodi iz nadležnog proračuna za financiranje redovne djelatnosti su ostvareni u visini 49 % u odnosu na godišnji plan.


U odnosu na prethodnu godinu vidljivo je povećanje prihoda iz nadležnog proračuna oko 107%, budući se u prvom polugodištu realizirala investicija obnove tenis terena a u protekloj godini investicije su bile planirane u drugom dijelu godine.


Rashodi i izdaci

Ukupni rashodi i izdaci za 2026.godinu planirani su u iznosu 2.849.550,00 eura, a polugodišnje izvršenje iznosi 1.203.842,49 eura što je ostvarenje od 42%. 

Tablica 2. Usporedba planiranih i ostvarenih rashoda i izdataka u 2026.godinu
	Rashodi/izdaci
	Planirani iznos za 2026.
	Ostvarenje u 2026. 
	
	% ostvarenja

	Ukupni rashodi
	2.849.550
	1.203.842
	
	42

	Rashodi za zaposlene
	1.104.700
	520.179
	
	47

	Materijalni rashodi
	972.500
	379.210
	
	39

	Financijski rashodi
	1.700
	699
	
	41

	Rashodi za nabavu nefinancijske imovine
	770.655
	303.754
	
	39




Rashodi za zaposlene su izvršeni u visini od 47% i očekuje se do kraja godine povećanje izdataka za zaposlene u odnosu na postojeći plan zbog zapošljavanja  novog zaposlenika od svibnja tekuće godine.
Navedeni razlozi su doveli i do povećanja rashoda za zaposlene u odnosu na prethodnu godinu  

Materijalni rashodi su realizirani u visini 39% ukupnog ostvarenja i ti izdaci se očekuju u povećanom iznosu u drugom dijelu godine (tekuće i investicijsko ulaganje, organizacija klizališta)
U odnosu na prethodnu godinu materijalni rashodi su povećani za 20% a povećanje se odnosi na rashode za usluge tekućeg i investicijskog održavanja kao i usluge čuvanja imovine i osoba zbog povećanja cijena čuvarskih usluga. 

Rashodi za nabavu nefinancijske imovine u prvom dijelu godine su izvršeni u visini 39% plana tako da se u sljedećim mjesecima  očekuje realizacija planiranih 
radova i ulaganja. 

U odnosu na prethodno razdoblje podaci nisu usporedivi jer  u prvom polugodištu prethodne godine nije bilo investicija jer su planirane tijekom drugog dijela godine. 



Izvješće o prihodima i rashodima prema izvorima financiranja podijeljeni su u sljedeće skupine:


	Izvor: 11 Opći prihodi i primici

	Izvor: 25 Vlastiti prihodi proračunskih korisnika






Izvješće o rashodima prema funkcijskoj klasifikaciji


Ukupni rashodi poslovanja razreda 3 i rashodi za nabavu nefinancijske imovine razreda 4 prema funkcijskoj klasifikaciji razvrstani su u klasu 08 Rekreacija,kultura,religija (podskupine 081 Službe rekreacije i sporta).
Za prvo polugodište 2026. godine rashodi iznose 1.203.842,49 eura.





Dubrovnik, 20.07.2026.




v.d. ravnatelja:

